# ג'ון רוברטס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'ון רוברטס

ג'ון רוברטס (נולד ב-27 בינואר, 1955) – נשיא בית המשפט העליון של ארצות הברית. ה-17 בתפקיד זה, ומבין הצעירים בשופטים שהתמנו אליו בתולדות ארצות הברית.

## [עריכה] ביוגרפיה

רוברטס נולד בבופאלו, ניו יורק למשפחה קתולית. אביו היה מנהל בחברת פלדה. את התואר במשפטים קיבל בהצטיינות מאוניברסיטת הרווארד. הוא סיים ראשון בכיתתו והיה עורך כתב העת המשפטי של הפקולטה. בתחילת שנות השמונים היה עוזר לשופט העליון ויליאם רנקוויסט. לאחר מכן מילא תפקידים משפטיים בממשל רונלד רייגן. אחרי שלוש שנים בהן היה חבר בפירמה פרטית שב לממשל, הפעם תחת הנשיא בוש האב. הוא כיהן כסגן פרקליט הממשל בפני בית המשפט העליון וטען ב-39 תיקים שונים. בוש ניסה למנותו לשופט, אך ניסיון זה נקטע באיבו בשל תבוסת הנשיא בבחירות. רוברטס שב לפירמה הפרטית כשותף. ב-2003 הגיע שכרו השנתי בה למיליון דולר.

ביוני 2003 אישרה מליאת הסנאט פה אחד את מינויו לשופט פדרלי בבית המשפט לערעורים בוושינגטון העיר, הפעם ביוזמת הנשיא בוש הבן.

## [עריכה] מינויו לבית המשפט העליון

ג'ון רוברטס מושבע לנשיא בית המשפט העליון בידי ותיק שופטיו, ג'ון פול סטיבנס. אשתו ג'יין אוחזת בספר התנ"ך. הנשיא בוש צופה ברקע

ביולי 2005, אחר הודעת הפרישה של השופטת סנדרה דיי או'קונור, מינה אותו הנשיא בוש למחליפה. ב-3 בספטמבר, בעוד הדיונים בסנאט במינוי רוברטס אמורים להתחיל, מת נשיא בית המשפט רנקוויסט. ויומיים אחר כך, בזריזות מפתיעה, הודיע בוש שרוברטס לא יחליף את או'קונור כמתוכנן, אלא יחליף את רנקוויסט כנשיא בית המשפט. הצנחת שופט חדש היישר לתפקיד הנשיא היא דבר מקובל במסורת המשפטית האמריקנית.

ההערכות הן שרוברטס יתברר כשמרן, אולי אף במידה דומה לזו של קודמו השמרן המובהק רנקוויסט, אף שטען שעמדותיו כפרקליט ממשל רייגן אינן יכולות להעיד על השקפותיו ויש לראותן רק כביטוי לחובתו של עורך דין לשקף דעות לקוחו. בנושא ההפלות, שחוצה את הציבור האמריקני, ניתן לקבל רמז לעמדתו מהעובדה שאשתו כיהנה בתפקיד בכיר בארגון הלוחם בהן (אך ארגונה, "פמיניסטיות למען החיים", לוחם גם בעונש מוות, היקר לשמרנים באמריקה).

אומנם לאור היותו משפטן מוכשר וראוי לכל הדעות, ומאחר שפסיקותיו כשופט פדרלי לא היו מרעישות ברובן, וממחישות לדברי אחד הפרשנים "גישה זהירה וצרה ללא הצהרות גדולות", לא היו למיעוט הדמוקרטי עילות לפסול את מינויו, ודאי שלא לחולל פיליבסטר שיתקע את הדיונים בסנאט. יוצא דופן פסק דין אחד שלו כשופט פדרלי שבו אישר את החוקתיות של השמת ילדה בת שתים עשרה באזיקים כשהיא בוכיה והחזקתה במתקן מעצר שלוש שעות עד לבוא האם, זאת בגין חתיכת צ'יפס בודדת שאכלה בתחנת רכבת תחתית.

בשימוע לפני כניסתו לתפקיד סירב רוברטס להביע השקפתו לגבי הסוגיות השנויות במחלוקת העומדות לפני בית המשפט, אולם הציג את תפיסת עולמו לפיה תפקיד השופט בחברה מצומצם ודומה לתפקיד השופט בספורט - ליישם את החוקים, לא ליצור אותם. ב-29 בספטמבר 2005 אישר הסנאט את מינויו ברוב 22-78. כמה מבכירי המפלגה הדמוקרטית התנגדו, ביניהם הילארי קלינטון וטד קנדי. עם אישורו הושבע רוברטס והחל בכהונתו שעשויה להימשך עשרות שנים.

רוברטס נשוי ואב לשני ילדים מאומצים.

## [עריכה] קישורים חיצוניים

- שמואל רוזנר, השימוע של רוברטס, הארץ

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%A8%D7%95%D7%91%D7%A8%D7%98%D7%A1.html

קטגוריה: שופטים אמריקאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- Italiano
- 日本語
- Nederlands
- Norsk (nynorsk)
- Norsk (bokmål)
- Polski
- Português
- Română
- Simple English
- Slovenčina
- Svenska
- 中文